Curs 8 - Mass media si societatea moderna Comunicarea, marea provocare a societatii moderne, este mijlocul prin care se concretizeaza mesajele emitatorului, obtinand un efect, in mare parte prevazut, din partea receptorului Lui Harold Laswell i se datoreaza schema clasica a comunicarii: "Cine ?; Ce spune ?; Prin ce canal ?; Cui ?; Cu ce efect ?" , reductibila la cvintetul: emitator - mesaj - mijloc de comunicare - receptor - efect În 1946 Laswell introduce întrebarea suplimentara: "Cum poate fi masurat efectul ?" si ulterior apar în teoria comunicarii si întrebarile: "În numele cui ? ", "Pentru cine se comunica ? " si "Cu ce scop se comunica ?" Modelul Laswell bazat pe studiul comportamentelor structureaza domeniile analizelor comunicarii, dupa cum urmeaza: • analiza medium-urilor informationale (canale, tehnologii); • analiza mesajelor - a continutului comunicarii; • analiza de control asupra institutiilor care initiaza, dirijeaza, organizeaza mijlocirea comunicarii (mijloacele de comunicare); • analiza audientei (structura publicului si receptarea mesajului); • analiza micro- si macro-efectelor comunicarii de masa Conceptul de informatie prezinta urmatoarele aspecte: aspectul sintactic, aspectul semantic (semnificatia prin prisma conventiilor sociale), informatia semantica intentionala (sensul atribuit de emitator) si informatia semantica realizata (sensul decelat de receptor) În dimensiunile pietei informatiei si a interesului, sunt distinse rolurile de emitator si respectiv de receptor, precum si distributia rolurilor între mass-media, publicitate(sfera politicului si economicului) si public Ansamblul informational nu este reductibil doar la mass-media: mediul social (grupurile formale si informale), comunicarea intra- si extra-grup (telefon, SMS, e-mail), precum si informatia on-line adaugându-se ansamblului de mijloace de informare/comunicare ale societatii post-industriale Functiile mass-mediei sunt: monitorizarea realitatii social-politice pentru relatarea evenimentelor petrecute, interpretarea sensurilor profunde ale evenimentelor, de socializare (Laswell), manipularea constienta a procesului politic (Graber), de divertisment (Wright), de a conferi un statut, prestigiu, de a consolida normele sociale (Lazarsfeld, Merton), de mobilizare, articulare si coagulare a unor opinii care nu dispun de alte vehicule comunicationale (McQuail) Bordewijk si Van Kaam indica urmatoarea matrice a comunicarii care relationeaza comunicarea dintre institutii si individ : Fond central de date - Fond individual de date Centrul stabileste continutul si intervalul de timp - Alocutia - Înregistrarea Individul stabileste continutul si intervalul de timp - Consultatia - Conversatia Accesibilitatea mediatica prezinta de asemenea semnificatii distincte: caracterul de inteligibilitate a mesajului trebuie sa prevaleze pentru ca forta si intensitatea mesajului sa nu se deprecieze Un alt element interesant al comunicarii este acela al denotatiilor si conotatiilor Daca denotatiile constituie "un surplus semantic", uneori multiplu si variabil - denotatii secundare, conotatiile sunt semnificatii transcendente, care depasesc sfera proxima a denotatiilor si ating dimensiuni simbolice complexe specifice domeniului analizat si necesita evaluari generale sau variabile Stancu Serb analizeaza formele de abatere de la informarea strict obiectiva, clasificându-le în persuasiune, manipulare, dezinformare si intoxicare, mijloace folosite si în propaganda de razboi Ion Bucheru deosebeste între manipularea punctuala, semi-punctuala si de durata si aminteste procedee specifice de manipulare prin televiziune: utilizarea posibilitatilor montajului pentru transformarea afirmatiei în negatie si invers, contopirea unor elemente incompatibile si distonante (sunetul si imaginea se contrazic), minimizarea evenimentului prin plasarea sa încadrata de evenimente minore, refuzul de reflectare a unei anumite realitati, asocierea unor evenimente, institutii si persoane cu elemente din cea mai joasa zona valorica Din posibilitatile de difuzare a informatiilor tendentioase, Ion Bucheru precizeaza cele mai frecvent întâlnite: dozajul de adevar si minciuna, prezentarea unui contra-adevar neverificabil, valorificarea accidentului în detrimentul esentialului, estompat savant, comparatii nejustificate, citate trunchiate, exagerarea apocaliptica de fapte lipsite de importanta, sarcasm si persiflare pentru slabirea adevarului, etichetarea interlocutorului asociindu-l unui sistem de idei ce poate fi mai usor respins decât argumentele dezbatute, etc Un alt aspect interesant în analiza persuasiunii îl reprezinta urmatorul set de aspecte: sleeper effect-ul (legat de consolidarea în timp a unora dintre opinii exprimate si prin persuasiune, fara posibilitate însa de generalizare), argumentele pro modeleaza opiniile scepticilor în timp ce argumentele pro si contra modeleaza opiniile optimistilor, timpul conserva ce s-a spus si nu cine a spus si convertirea opiniei individuale debuteaza cu enuntarea unei noi opinii si nu cu distrugerea acelei vechi Pentru eficienta comunicarii sunt necesare elemente care sa stârneasca interesul, altfel spus producerea de mesaje mediatice trebuie sa corespunda interesului publicului si sa îmbine elemente cunoscute cu elemente având caracter inedit (suprapunerea celor doua repertorii limiteaza interesul; consumul mediatic revendica noutatea) Teorii privind macro-efectele comunicarii de masa: Teoria spiralei tacerii ("Schweigespirale"): porneste de la dependenta opiniei individuale de opinia dominanta exprimata de mass-media Elisabeth Noelle-Neumann sintetizeaza astfel teoria: societatea ameninta cu izolarea pe devianti, indivizii se tem mai mult de izolare decât de eroare, indivizii evalueaza climatul favorabil sau defavorabil a propriei opinii, evaluarea conduce la un comportament actional (exprimarea opiniei sau pastrarea în secret a opiniilor) Indivizii care expun punctul de vedere dominant îl împartasesc cu usurinta, în timp ce indivizii care nu împartasesc aceasta opinie se închid în tacere, de teama izolarii E Noelle-Neumann apreciaza ca exista un procent de circa 20% de indivizi care îsi exprima convingerile cu fermitate chiar si daca acestea sunt contrare opiniei dominante Astfel, opinia publica reprezinta din aceasta perspectiva opinia ce poate fi declarata public fara risc de izolare si care induce comportamente actionale Prin analiza efectelor televiziunii sunt definiti termenii de cumulare (omniprezenta repetitiva mediatica picatura chinezeasca), de consonanta (alinierea la curente de opinii), si de caracter public al informatiei (aproba - vorbeste; dezaproba - tace) Multiple aspecte sunt considerate meritorii în aceasta teorie, chiar daca în sine teoria este contestata sau contestabila ca speculativa si imposibil de generalizat: dezvaluirea unor elemente ale comportamentului individual, sublinierea tendintei de uniformizare a mesajelor mediatice, realitatea efectelor mediatice, favorizarea integrarii sociale (izolarea "deviantilor" sau reducerea lor la tacere ar naste coeziune sociala, precum si invers, opinia considerata minoritara creste în intensitate si se impune în detrimentul opiniei dominante speculate de mass-media, ceea ce deasemenea induce coeziune sociala) Spirala tacerii nu semnifica apriori o schimbare reala a intentiilor de vot în procesul electoral (desi se constata si un asmenea fenomen), ci mai degraba o disimulare a opiniilor individuale în fata asaltului opiniilor vehiculate de mass-media si de aderentii acestor opinii Atunci când este însa vorba de o schimbare a opiniei de vot si ea reprezinta o racordare la opinia dominanta nu ar fi vorba de ralierea cu câstigatorul ("trenul victoriei"), ci de teama de izolare si corelarea intentiei cu nevoia de armonizare cu propriul grup social Interesant este faptul ca indiferent de practica votului, dupa vot alegatorii prefera sa pretinda ca au votat cu partidul câstigator Justificarea nu trebuie gasita în încercarea alegatorului de a sari în trenul victoriei (este dificil de presupus ca prin declaratia sa alegatorul ar avea de câstigat prin declararea adevaratei optiuni de vot), ci mai degraba în tendinta de disimulare si nesiguranta pe care intervievatul o conserva în continuare De fapt, prin stereotipie, intervievatul joaca un rol, opunând intervievatorului o masca (persoana si nu sinele) Noelle-Neumann considera ca influenta este reciproca: "Tonalitatea media precede o modificare în ceea ce priveste evaluarea climatului opiniei, care, la rândul sau, precede o modificare a atitudinilor Comportamentul - disponibilitatea de a vorbi - se adapteaza evaluarii climatului opiniei, dar si invers, influenteaza evaluarile climatului opiniei, în cadrul unui proces de interactiune care creeaza spirala" Teoria spiralei tacerii este alaturata teoriei "bandwagon" (ralierea la câstigator) si teoriei ignorantei cumulate a lui Scheff (dificultatile de exprimare izoleaza, creând impresii de apartenenta la devianta) Mecanismul spiralei tacerii este totodata considerat procesul de consolidare a unei opinii fundamentate pe valori perene, contrar opiniei exprimate de mass-media si perceputa ca dominanta "Fenomenul spiralei tacerii este o reactie la schimbarile care intervin în climatul opiniei" Sondarea opiniei publice de maniera de a evidentia lipsa disponibilitatii la sinceritate si a tendintei de disimulare prin confirmarea sensului întrebarilor poate fi realizata prin întrebari deschise menite sa câstige încrederea interlocutorului si sub protectia anonimatului, acesta sa capete treptat încrederea în a-si exprima o opinie contrara curentului dominant Aplicabila Germaniei (tara care a suferit un proces de denazificare, dar în care disciplina si sobrietatea de tip prusac sunt cuvinte de ordine), aplicabila fostelor tari comuniste, teoria spiralei tacerii permite constatarea ca sondarea opiniei publice reprezinta în climate sociale traumatizate o sfidare continua Teoria agenda-setting: media nu poate fi desprinsa din contextul societal, astfel, rolul mass-mediei este unul de filtrare a problematicii si de stabilire a prioritatilor Teoria vizeaza o mass-media responsabila si activa (chiar de maniera unui "activism" media) Reversul este atunci când filtrarea mesajelor este impusa de politic, ceea ce induce modificari de ordin cognitiv la nivel individual Sintetizând, rolul mijloacelor de comunicare în masa este acela de a ridica probleme de dezbatere cetatenilor si politicienilor, ierarhizând deci problematicile în functie de prioritatea si importanta sociala Uneori, logica industriei de consum a comunicarii difera fata de stringenta realitatii, mass-media repliindu-se din necesitatea conservarii interesului si implicit a dependentei publicului consumator fata de aceste prioritati reale De regula, însa, mass-media impune agenda si nu invers Cercetatorii fenomenului au diferentiat între agenda intrapersonala (subiecte de importanta exclusiv personala), agenda interpersonala (subiecte de importanta generala), agenda comunitatii (subiecte de interes general) DeFleur si Lowery considera ca faptul ca mass-media semnaleaza o problema, o tema, ca realizeaza o constructie complexa de informatii în jurul subiectului respectiv ar conduce la formarea sau chiar la schimbarea atitudinilor, ceea ce influenteaza implicit si comportamentul actional Teoria agenda-setting a plecat de la Lippmann care aprecia ca indivizii sunt dependenti de informatia de presa, chiar daca între realitate si prezentarea mediatica exista distorsiuni De aceea, semnalele presei aduc pe agenda publicului si a politicienilor anumite prioritati care altfel ar fi intrat pe liste de asteptare Propaganda de razboi americana din timpul celui de-al doilea razboi mondial a permis continuarea cercetarilor Astfel, Lewin a aratat pasii schimbarii opiniei si comportamentului: dezghetarea, schimbarea, înghetarea Alti autori (Kurt si Gladys Lang) apreciaza ca daca schimbarea de atitudini si comportamente prin influenta mass-media este discutabila, importanta focalizarii pe eveniment nu poate fi însa contestata McCombs si Shaw au semnalat corespondenta dintre importanta acordata unor evenimente de catre vectorii comunicarii (mass-media) si public Drept urmare, tratarea subiectelor corespunde marjei de interes pe care publicul o manifesta Desigur, poate fi invocata si dependenta consumatorului de informatie si dorinta de a cunoaste un subiect pâna la epuizare, ceea ce naste nevoia de informatie suplimentara, construita piramidal De fapt, curiozitatea este comuna atât pentru reporter, cât si pentru public Cel ce lucreaza în bransa stie ce se cere, el însusi bazându-se pe opiniile individuale proxime si stabilindu-si prioritatile functie de solicitarile rezonabile ale publicului Dimensiunea complexitatii realitatii sociale este astfel oglindita prin intermediul vectorilor comunicarii Referitor la procesul electoral, se considera ca publicitatea electorala nu reuseste sa capteze atentia cetatenilor Opinia individuala se consolideaza mai degraba prin dezbateri informale ale cetatenilor, iar numarul celor ce se lasa antrenati de astfel de discutii creste pe masura ce momentul alegerilor se apropie Cele doua agende (respectiv agenda media si agenda cetatenilor) înregistreaza în mod normal o usoara defazare, cetatenii dezbat problematica la o anumita distanta dupa producerea evenimentelor si mai ales cu deosebire dupa reflectarea lor în mass-media Exista o dependenta evidenta a consumatorului de informatie, mai ales din mediul urban, de mesajul mediatic (televizat, internet) Simultan, individul resimte nevoia de orientare Mass-media devine astfel purtatorul de cuvânt a intentionalitatii cetateanului Doua criterii sunt definite pentru a semnala cresterea în intensitate a unui subiect: atentia TV este maxima si subiectul capteaza progresiv interesul Facând referire la campania electorala, DeFleur si Lowery au indicat ca în preajma alegerilor consumul mediatic creste simultan cu diferentierea alegatorilor dupa apartenenta la un grup social (sau exemplul României, dupa vârsta) Presa raspunde propriului sau public, asa cum televiziunea încearca sa nuanteze propriul mesaj Unii cercetatori considera ca sunt situatii când presa scrisa joaca un alt rol mediatic decât televiziunea (opus acesteia) Cresterea consumului mediatic induce intensificarea comunicarii interpersonale si implicit nevoia de informatie Astfel, agendarea cetatenilor depinde de caracteristicile lor specifice si de cota de interes acordata subiectului Teoria agenda-setting priveste cu prioritate informatia politica sau de politici publice si procesul electoral sau contextul de interes cetatenesc cu specific local Pentru probleme ce nu privesc sfera politica, optiunea devine dificila, interesul se mentine cu dificultate, receptorul resimtind nevoia de informare si prin surse alternative (de regula presa scrisa sau pagina web a ziarului sau a postului de televiziune) sau dincontra, manifestând dezinteres pentru problema si abtinându-se sa exprime sau sa formuleze un punct de vedere Exista situatii când excesul de informatie deserveste cauza pe care o promoveaza (mesajul mediat impus de politic) Teoria prapastiei cognitive si a cresterii diferentiale a cunoasterii: nevoia de informare induce cresterea gradului de cunoastere De aici si diferenta de necesitate a consumului mediatic, direct proportionala cu nivelul de educatie de regula Pentru persoanele cu un nivel de cunoastere mai ridicat, profitul de cunoastere prin consum mediatic este ridicat De unde, o suma de dependente evidentiate astfel: persoanele cu un nivel de educatie mai ridicat au o competenta de comunicare si de asimilare a comunicarii mai dezvoltata, decalajul de informare creste exponential pentru persoanele mai bine informate fata de cele cu un nivel scazut de informare, dimensiunea comunicarii interpersonale are rol de sporire a nivelului de cunoastere (persoanele mai informate expun un punct personal de vedere asupra problemelor de interes), selectivitatea creste (absorbtia unei informatii slabe calitativ nu mai prezinta interes pentru o persoana informata), extinderea surselor de informare mediatica Totusi este de semnalat faptul ca pentru subiecte de interes general nivelul de educatie nu mai este atât de revelator De asemenea, sunt situatii când interesul pentru un subiect nu indica neaparat si un nivel de educatie sporit Exista persoane care manifesta deschidere si interes pentru o problematica independent de formatia lor profesionala de baza sau chiar si în conditiile unei pregatiri medii Concluzii: teoriile privesc adesea situatii particulare Efectele cumulate sunt studiate prin cercetare integrata Fiecare spatiu cultural are si un anumit specific Subiecte tabu în anumite culturi stârnesc o savoare mediatica deosebita în alte spatii culturale Tendinta de uniformizare mediatica provine de la faptul ca adesea indivizii apeleaza la mass-media internationala, stirile de interes general, politic, ecologic sau cultural fiind canalizate si pe posturi de televiziune specializate accesibile prin cablul de televiziune Extinderea spatiului de comunicare interpersonala virtuala a nascut un consum cultural si informational prin intermediul e-mailului, a informatiei on-line si a forumurilor de dezbateri deschise Explozia comunicatiei la distanta face ca informarea sa devina si mai facila si libera Extinderea forumurilor de dezbatere creste schimbul de informatii care, ca nivel de informare, tinde sa depaseasca nivelul de exprimare si detaliere al televiziunii sau presei scrise Dependenta de internet si avalansa informationala reprezinta o sfidare care accentueaza prapastia cognitiva Cei informati devin mai informati, cei dezinformati devin mai dezinformati Într-o societate post-industriala în care informatia capata aceleasi valente precum capitalul sau resursele, apelul la mijloace moderne de comunicare interpersonala devine o necesitate Efectele integrate ale acestor transformari fac abia acum obiectul cercetarilor sistematice si al conversiei în teorie Bibliografie: 1 Paul Dobrescu, Alina Bargaoanu - Mass-media - Puterea fara contraputere, Editura All, Bucuresti, 2002 2 J J Van Cuilenburg, O Scholten si G W Noomen - Stiinta comunicarii, Editura Humanitas, Bucuresti, 2000 3 Stancu Serb - Relatii publice si comunicare, Editura Teora, Bucuresti, 2000 4 Ion Bucheru - Fenomenul Televiziune, Editura Fundatiei România de Mâine, Bucuresti, 1997 5 Denis McQuail, Sven Windahl - Modele ale comunicarii - pentru studiul comunicarii de masa, Editura Comunicare ro, Bucuresti, 2001 